৫৪ মন্ত্রীকে নিয়ে মহাকুম্ভে যোগী, করলেন স্নানও! দেখুন ভিডিও

ওয়েব ডেস্ক: প্রয়াগরাজে (Prayagraj) চলছে মহাকুম্ভ মেলা (Mahakumbh 2025)। ইতিমধ্যে সেখানে ন’কোটির বেশি পুণ্যার্থী সেরেছেন পুণ্যস্নান। বুধবার উত্তরপ্রদেশের (Uttar Pradesh) মুখ্যমন্ত্রী যোগী আদিত্যনাথ (Yogi Adityanath) এবং তাঁর মন্ত্রিসভার সদস্যরা পবিত্র ত্রিবেণী সঙ্গমে ডুব দিলেন। বুধবার মুখ্যমন্ত্রীর সঙ্গে ছিলেন উপ-মুখ্যমন্ত্রী কেশব প্রসাদ মৌর্য, ব্রজেশ পাঠক এবং অন্যান্য মন্ত্রিসভার সদস্যরা। এটি দ্বিতীয়বার, যখন রাজ্যের মন্ত্রিসভার মোট ৫৪ জন সদস্য একসঙ্গে এই কর্মসূচিতে অংশগ্রহণ করলেন।

ত্রিবেণী সঙ্গমে পুণ্যস্নানের আগে মহাকুম্ভে মন্ত্রিসভার একটি বৈঠক অনুষ্ঠিত হয়। বৈঠকের পর মুখ্যমন্ত্রী যোগী আদিত্যনাথ এবং মন্ত্রিসভার সদস্যরা একটি বিশেষ নৌকায় ত্রিবেণী সঙ্গমে পৌঁছন এবং স্নান করেন। স্নান শেষে যোগী আদিত্যনাথ বলেন, “ত্রিবেণী সঙ্গমে স্নান করার মাধ্যমে আধ্যাত্মিক শক্তি লাভ হয় এবং সবার কল্যাণের জন্য আমরা প্রার্থনা করেছি।”

আরও পড়ুন: ত্রিবেণী সঙ্গমের মহাকুম্ভে শ্যামাসুন্দরী মোনালিসার ঢেউ, সেনসেশন অনলাইনে

পুণ্যস্নানের পর মুখ্যমন্ত্রী যোগী আদিত্যনাথ সামাজিক যোগাযোগ মাধ্যম ‘X’-এ একটি ভিডিও শেয়ার করেন। ভিডিওতে মুখ্যমন্ত্রী ও মন্ত্রিসভার সদস্যদের স্নানের মুহূর্ত এবং তাদের আধ্যাত্মিক অভিজ্ঞতার ঝলক দেখা যায়।

प्रयागे तु नरो यस्तु माघस्नानं करोति च।
न तस्य फलसंख्यास्ति शृणु देवर्षिसत्तम।।

महाकुम्भ-2025, प्रयागराज में मंत्रिमंडल के मा. सदस्यों के साथ पवित्र त्रिवेणी संगम में पावन स्नान… https://t.co/SrkEhXNsU6

— Yogi Adityanath (@myogiadityanath) January 22, 2025

ত্রিবেণী সঙ্গম, যেখানে গঙ্গা, যমুনা এবং সরস্বতী নদীর মিলনস্থল, হিন্দু ধর্মাবলম্বীদের জন্য অত্যন্ত পবিত্র স্থান। মহাকুম্ভ মেলায় এই স্নানের বিশেষ গুরুত্ব রয়েছে। ভক্তদের বিশ্বাস, মহাকুম্ভে স্নান করলে পাপমোচন ঘটে। এটিকে তাই আত্মশুদ্ধির প্রতীক হিসেবে বিবেচিত হয়।